Boek: Strachan voltooi 1 Recce-trilogie | Maroela Media
Boek: Strachan voltooi 1 Recce-trilogie
Die Slag van Cuito Cuanavale is al lank 'n bron van hewige konflik en emosie, maar tot nou was min bekend oor die Recces se teenwoordigheid en impak tydens dié omstrede gevegte.
In 1 Recce: Onsigbaarheid is ons krag, onthul Alexander Strachan, bekroonde skrywer en self 'n oud-Recce, meer oor die Recces se betrokkenheid daar. 'n Boek vol spanning, adrenalien, hoogdrama en onvergeetlike vertellings deur oud-Recces wat dié gebeure self beleef het.
1 Recce: Onsigbaarheid is ons krag is die laaste boek in Strachan se spanningsvolle trilogie. Dit volg op 1 Recce: Die nag behoort aan ons en 1 Recce: Agter vyandelike linies.
Strachan is 'n bekroonde skrywer. Sy debuutbundel kortverhale, 'n Wêreld sonder grense, is met die Eugène Marais-prys bekroon en is 'n belangrike deel van die grensliteratuur. Daarna verskyn Die jakkalsjagter, Die werfbobbejaan, Agter die suikergordyn, Dwaalpoort en Brandwaterkom. Laasgenoemde is met die kykNET-Rapport Boekprys bekroon.
Boek: 'Rut en Boas – 'n liefdesverhaal'
Herontdek biblioteke hierdie week
Ek sou graag al 3 boeke wou koop maar ek kan nie eers hierdie aankoop nie. ek het op die aanlyn rekening probeer aansluit en ingaan maar sonder enige sukses… wel lyk my daar gaan die kans vir julle om geld te in en vir my om n boek (of 03)te kry daarmee heen… Respek aan Recce's. My oorlede pa was ook een. (Met gesag gese – ek dink dit is hoekom hy ons as gesin so behandel het tot my ouers maar geskei is). Toe word hy maar n "biker" en dit het sy kop bietjie besig gehou as… Lees meer »
Is die soldate op die voorblad Suid-Afrikaners; recces? Hulle staaldakkies lyk anders; stewels lyk anders; gewere lyk anders.